open-index/open-wikipedia-markdown huggingface dataset:
Don’t Go Away

**Don’t Go Away** je pieseň britskej rockovej skupiny Oasis. Nachádza sa na albume Be Here Now (1997) a napísal ju gitarista spevák a hlavný textár skupiny, Noel Gallagher. Ako singel pieseň vyšla len v Japonsku, kde sa umiestnila na 48. mieste. Úspech zaznamenala v USA, kde dosiahla 5. priečku v Billboard Hot Modern Rock Tracks. Pred zostupom Britpopu v Spojených Štátoch to bola posledná úspešná pieseň Oasis v USA (až do roku 2008 kedy vydali pieseň *The Shock Of The Lightning*).

Noel napísal túto pieseň pri príležitosti hospitalizácie jeho matky v dôsledku podozrenia na rakovinu, takže je logicky o strácaní niekoho blízkeho. Našťastie sa podozrenie na rakovinu nepotvrdilo, ale Noel dostal príležitosť na napísanie „niečoho deprimujúceho“. Taktiež rytmický gitarista Bonehead požiadal Noela, aby napísal niečo k príležitosti smrti jeho mami. Spevák piesne Liam Gallagher tvrdil, že počas nahrávania plakal kvôli udalosti pre ktorú Noel túto pieseň zložil. V interview v roku 1997 povedal, že musel ísť domov, aby sa upokojil.

## B-strany
„Béčka“ singlu Don’t Go Away tvoria piesne *[[Cigarettes & Alcohol]]* (naživo z GMEX, Manchester 1997), *Sad Song* (nachádza sa na albume Definitely Maybe ako bonusová pieseň) a „Warchild“ verzia piesne *Fade Away* (nachádza sa na albume The 'HELP' Album zo Septembra 1995 na pomoc deťom z bývalej Juhoslávie).

V poslednom menovanom béčku spieva hlavné vokály Noel Gallagher (+ akustická gitara), bočné vokály Liam Gallagher, Johnny Depp na elektrickej gitare, Kate Moss na tamburínu a Lisa Moorish spieva bočné vokály v závere piesne. 

## Singel
### CD: Epic/Sony Music / ESCA-6948 [[Japonsko]]
#"Don’t Go Away" – 4:43
#"Cigarettes & Alcohol" (Live from GMEX, Manchester, December 14, 1997) – 4:58
#"Sad Song" – 4:16
#"Fade Away" [Warchild version] – 4:08

### CD (Promo): Epic / ESK 2591 [[USA]]
#"Don’t Go Away" (Album Version) – 4:48

### CD (Promo): Sony Music / SAMPCS 5140 [[Francúzsko]]
#"Don’t Go Away" (Single Edit) – 4:44

Kategória:Piesne skupiny Oasis
Zoznam hráčov Realu Madrid CF

Toto je zoznam vybraných hráčov **[[Real Madrid CF]]**. Obsahuje vybraných hráčov, ktorí hrali za tento španielsky klub od jeho založenia v roku 1902 až dodnes. Celkový počet futbalistov hrajúcich za tento klub bol v priebehu histórie viac ako 1 000.

## Legendy
*  David Beckham
*  Santiago Bernabéu de Yeste
*  Francisco Buyo Sanchez
*  Alfredo Di Stéfano
*  Fernando Hierro
*  Gheorghe Hagi
*  Luis Figo
*  Hugo Sanchéz
*  Ferenc Puskás
*  Roberto Carlos
*  Ricardo Zamora Martinéz
*  Zinedine Zidane
*  Raúl González Blanco
*  Iker Casillas
*   Ronaldo Luiz Nazário de Lima
*  Ruud van Nistelrooy
*  Cristiano Ronaldo
*  Kaká
*  Karim Benzema
*  José María Gutiérrez
*  Michael Salgado
*  Gareth Bale

Kategória:Futbalové zoznamy
Kategória:Real Madrid CF
Algonkinovia

**Algonkinovia** sú veľká skupina severoamerických indiánskych kmeňov. Pôvodne obývali v subarktickú oblasť od atlantického pobrežia po Skalnaté vrchy, dnes žijú v rôznych rezerváciách v USA a Kanade, najmä pri Veľkých kanadských jazerách. Nazvaní sú podľa časti Odžibvejov, ktorá sa volala Algonquinovia.

Rozdelenie:
* severovýchodní Algonkinovia
** Kríovia
** Mikmakovia
** Naskapiovia/Naskapovia
** iní
* priatlantickí Algonkinovia
** Abnakiovia
** Massachuseti
** Nantikokovia
** Narraganseti
** Pauhatani
** iní
* centrálni Algonkinovia
** Delawarovia/Delavarovia
** Illinoisovia
** Menominíovia/Menominovia
** Miamiovia
** Mohykáni
** Odžibvejovia/Odžibvovia
** Ottawovia/Otavovia
** Šóniovia
** iní
* západní Algonkinovia
** Arapahovia
** Atsinovia
** Čejeni
** Čiernonožci
** iní

## Zdroje
* 
* 

Kategória:Indiáni
Koka

**Koka** môže byť:
*kokaínovník obyčajný resp. sušené listy z neho
*Hoka-Indiáni
*jazero v Etiópii, pozri Koka (jazero)
* USS Koka
Vojny kostí

300px|náhľad|Rivalovia „vojny o kosti“ Othniel Charles Marsh a Edward Drinker Cope

**Vojny kostí** (ang: *Bone Wars*) je neformálne označenie profesného súperenia medzi dvoma veľkými americkými paleontológmi druhej polovici 19. storočia, Edwarda Copa a Othniela Marsha, ktorých rivalita výrazne napomohla k rozšíreniu obzorov verejnosti o pravekých organizmoch, hlavne nelietavých dinosaurov.

## Priebeh
Konflikt sa odohrával zhruba v rokoch 1865 – 1895 v profesnej (vysielanie znepriatelených paleontologických tímov do terénu, snaha opísať viac zaujímavých druhov), ale aj vo verejnej a osobnej rovine. Copovi a Marshovi zberatelia objavili väčšinu nových nálezísk dinosaurích fosílií v Montane ,Colorade a Wyomingu. Vo velikánskych debnách zasielali náklady obrovských kostí. Každý tím svoje nálezy tajil a vzájomne sa predbiehali v počte nájdených a opísaných druhov dinosaurov. Občas sa stalo, že obaja opísali rovnaké zviera, každý pod iným menom. Vzájomná nevraživosť medzi oboma vedcami sa stala legendárnou a v poslednom desaťročí 19. storočia bavila aj laických čitateľov amerických novín. Dnes sú obaja veľkí vedci v povedomí verejnosti práve ako súperi, ktorých „vojna o kosti“ (vo význame fosílií pravekých zvierat) priviedla až na pokraj finančných a fyzických možností.

## Výsledok
Vďaka skupinám profesionálnych zberateľov kostí, ktorých platili Cope a Marsh sa našlo a opísalo 142 nových druhov dinosaurov a veľa ďalších pravekých tvorov zo severoamerického kontinentu (okrem iného aj populárne rody ako *[[Allosaurus]]*, *[[Apatosaurus]]* *(Brontosaurus)*, *[[Camarasaurus]]*, *[[Camptosaurus]]*, *[[Ceratosaurus]]*, *[[Coelophysis]]*, *[[Diplodocus]]*, *[[Stegosaurus]]*, *[[Triceratops]]* ap.).

## Literatúra
* Mareš, J.: *Záhada dinosaurů*, Svoboda-Libertas, Praha 1993
* BENTON Michael: *DINOSAURY malá kniha*, 2000

## Externé odkazy
* Článek Socha, V.: ''Nemilosrdná válka o kosti''; ''Živá historie'', listopad 2009 

## Zdroj
* 

Kategória:Paleontológia
Kategória:Dinosaury
Slovinská Wikipédia

**Slovinská Wikipédia** (slo. *Slovenska Wikipedija*) je jazyková verzia Wikipédie v slovinčine. Projekt Slovinskej Wikipédie bol zahájený dňa 26. februára 2002 a aktívny je od 8. marca 2002. V júli 2007 dosiahla 50 000 článkov. V máji 2011 obsahovala viac ako 116 000 článkov, v októbri 2013 mala okolo 138 000 článkov, v júli 2023 potom 181 000 a podľa počtu článkov tak bola v júli 2023 na 56. mieste. 

Wikipédia je široko používaná referenčná práca a jedna z najnavštevovanejších sociálnych internetových služieb používateľmi zo Slovinska, ale oficiálne internetové štatistiky používania nerozlišujú medzi jazykovými verziami Wikipédie, pretože analyzujú iba základnú doménu wikipedia.org.

## Míľniky
* 100 článkov18. jún 2002
* 1000 článkov30. september 2003
* 10 000 článkov7. február 2005
* 20 000 článkov17. december 2005
* 30 000 článkov30. jún 2006
* 40 000 článkov15. február 2007
* 50 000 článkov17. júl 2007
* 100 000 článkov15. august 2010
* 150 000 článkov31. marec 2016

## Referencie

## Iné projekty

## Externé odkazy
* [//sl.wikipedia.org Slovinská Wikipédia]

## Zdroj

Kategória:Wikipédia podľa jazyka
Kategória:Slovinčina
Kategória:Webové stránky
Zoznam úspechov Real Madrid CF

Toto je **zoznam úspechov** španielskeho futbalového klubu **[[Real Madrid CF]]**.

thumb|300px|Trofeje v múzeu Real Madrid CF v  Santiago Bernabéu

## Národné
;La Liga
* **Víťaz (32)**: 1931/32, 1932/33, 1953/54, 1954/55, 1956/57, 1957/58, 1960/61, 1961/62, 1962/63, 1963/64, 1964/65, 1966/67, 1967/68, 1968/69, 1971/72, 1974/75, 1975/76, 1977/78, 1978/79, 1979/80, 1985/86, 1986/87, 1987/88, 1988/89, 1989/90, 1994/95, 1996/97, 2000/01, 2002/03, 2006/07, 2007/08, 2011/12.
* **2. miesto (20)**: 1928/29, 1933/34, 1934/35, 1935/36, 1941/42, 1944/45, 1958/59, 1959/60, 1965/66, 1980/81, 1982/83, 1983/84, 1991/92, 1992/93, 1998/99, 2004/05, 2005/06, 2008 – 09, 2009 – 10, 2010 – 11

;Copa del Rey
* **Víťaz (18)**: 1905, 1906, 1907, 1908, 1917, 1933/34, 1935/36, 1945/46, 1946/47, 1961/62, 1969/70, 1973/74, 1974/75, 1979/80, 1981/82, 1988/89, 1992/93, 2010/11
* **2. miesto (19)**: 1903, 1916, 1918, 1924, 1929, 1929/30, 1932/33, 1939/40, 1942/43, 1957/58, 1959/60, 1960/61, 1967/68, 1978/79, 1982/83, 1989/90, 1991/92, 2001/02, 2003/04

;Supercopa de España
* Víťaz (8): 1988, 1989, 1990, 1993, 1997, 2001, 2003, 2008.
* 2. miesto (4): 1982, 1995, 2007, 2011

;Copa Eva Duarte
* **Víťaz (1)**: 1947.

;Copa de la Liga
* **Víťaz (1)**: 1984/85.
* **2. miesto (1)**: 1982/83.

## Medzinárodné
;Interkontinentálny pohár/Majstrovstvá klubov FIFA
* **Víťaz (3)**: 1960, 1998, 2002.
* **2. miesto (2)**: 1966, 2000.

;Pohár európskych majstrov/Liga majstrov
* **Víťaz (9)**:  1955/56, 1956/57, 1957/58, 1958/59, 1959/60, 1965/66, 1997/98, 1999/00, 2001/02.
* **2. miesto (3**): 1961/62, 1963/64, 1980/81.

;Pohár UEFA/Európska liga UEFA
* **Víťaz (2)**: 1984/85, 1985/86.

;Pohár víťazov pohárov
* **2. miesto (2)**: 1970/71, 1982/83.

;Európsky superpohár
* **Víťaz (1)**: 2002.
* **2. miesto (2)**: 1998, 2000.

;Latinský pohár
* **Víťaz (2)**: 1955, 1957.

;Pohár Iberoamericana
* **Víťaz (1)**: 1994.

Kategória:Futbalové zoznamy
Kategória:Real Madrid CF
Aristosuchus

**Aristosuchus** bol rod malého teropóda z čeľade Compsognathidae, žijúceho v období spodnej kriedy (asi pred 125 miliónmi rokov) na území dnešného Anglicka. Zdieľa početné charakteristiky s vtákmi.

[thumb|left|[Krížová kosť|Krížová a lonová kosť druhu *Aristosuchus pusillus*]]
Aristosuchus bol bipédny (po dvoch nohách chodiaci) mäsožravý dinosaurus (teropód). Tento dravec mohol dorastať do dĺžky 2 metrov a vážil asi 30 kilogramov. Nájdený bol v spodnokriedových úloženinách na britskom ostrove Isle of Wight.

Holotyp s označením BMNH R178 pozostáva z krížovej časti chrbtice, lonovej kosti, stehennej kosti a niekoľkých stavcov. Predtým bol zamieňaný s inými rody (napr. Calamospondylus), dnes je ale považovaný za samostatný rod, príbuzný známejšiemu rodu Compsognathus. Aristosuchus bol pôvodne pomenovaný *Poekilopleuron pusillus*. (Owen, 1876). V roku 1887 paleontológ Harry Govier Seeley zmenil rodové meno na dodnes platné Aristosuchus.

## Referencie

Kategória:Compsognathidae
Kategória:Kriedové dinosaury
Kategória:Dinosaury z Európy
Slovenské národné curlingové družstvo mužov

**Slovenské národné curlingové družstvo mužov** reprezentuje Slovensko v medzinárodných curlingových súťažiach a podujatiach a priateľských zápasoch. Funguje pod záštitou Slovenského curlingového zväzu (SCZ). Jeho najvýraznejším úspechom bol postup do najvyššej kategórie ME a vybojovanie 10. miesta v rámci európskeho kontinentu. Momentálne (Marec 2026) mu patrí v medzinárodnom rebríčku WCF 25. miesto.

## Výsledky
### [[Majstrovstvá Európy v curlingu|Majstrovstvá Európy]]

'''<big>Majstrovstvá Sveta C-divízie</big>'''

World curling pristúpilo v roku 2026 k zmene formátu súťaží. Majstrovstvá európy B a C kategórie sa spojili s panamerickým šampionátom do spoločných majstrovstiev sveta. Slovenko podľa rankingu bolo zaradené do C kategórie MS, ktoré sa budú konať v dňoch 4.5. až 12.5.2026 v slovinskom hlavnom meste Ljubljana.

## Zostava
Zostava družstva na MS C divízie 2026 v Ljubljane:
* Patrik Kaprálik
* David Mišun
* Jakub Červenka
* Ján Horáček
* Jakub Jurkovič - skip

## Pozri aj
* Slovenské národné curlingové družstvo žien
* Slovenský curlingový zväz

## Referencie

## Externé odkazy
* Oficiálna stránka SCZ

Kategória:Národné curlingové družstvá
Curling
Kategória:Curling na Slovensku
Anglická Wikipédia

**Anglická Wikipédia** je jazyková verzia Wikipédie v angličtine. Bola založená dňa 15. januára 2001 a v auguste 2009 dosiahla 3 milióny článkov. Hranicu 4 milióny článkov dosiahla v júli 2012. Anglická Wikipédia je prvá, najstaršia verzia Wikipédie, a ostáva najväčšou s takmer trikrát väčším počtom článkov ako tretia najväčšia, nemecká Wikipédia. V júli 2012 približne 17,8 % článkov všetkých Wikipédií patrilo anglickej verzii, ale toto percento sa už od novembra 2002 (z vtedajších 77 %) postupne znižuje z dôvodu rastu ostatných verzií Wikipédie.

Wikipédia v zjednodušenej angličtine (Simple English Wikipedia) je variácia s článkami, v ktorých sú použité zjednodušené vety a slová.

## Prispievatelia a rast počtu článkov
Vzhľadom na veľké odlišnosti v anglofónnom svete, odkiaľ pochádza väčšina prispievateľov, sú články písané niekedy britskou, niekedy americkou alebo austrálskou angličtinou. Väčšinou platí pravidlo, že článok o oblasti, kde sa hovorí určitou verziou angličtiny, je ňou aj napísaný. Pretože najmä v USA je – na rozdiel od zvyšku sveta – väčšinou obyvateľstva preferovaná britsko-americká sústava jednotiek, všetky údaje musia byť preto uvádzané aj v metrickej aj v anglo-americkej sústave.

V roku 2007 do anglickej Wikipédie prispievalo 52 % používateľov z USA, 16 % zo Spojeného kráľovstva, 7,3 % z Kanady a 4,4 % z Austrálie.

Anglická Wikipédia dosiahla 6 000 000 registrovaných používateľských účtov dňa 23. januára 2021.

Každý mesiac je vytvorených okolo 250 000 nových účtov, pričom toto číslo rastie. Okolo 800 000 redaktorov upravilo Wikipédiu viac ako desaťkrát.

## Referencie

## Iné projekty

## Externé odkazy
* [//en.wikipedia.org Anglická Wikipédia] ([//en.m.wikipedia.org mobilné zobrazenie])
* [//meta.wikimedia.org/wiki/English_Wikipedia Anglická Wikipédia] na Meta-Wiki

## Zdroj

Kategória:Wikipédia podľa jazyka
Kategória:Angličtina
Kategória:Webové stránky
Zajjánovci

thumb|Oblasť ovládaná Zajjánovcami v 13. – 15. storočí
**Zajjánovci** () alebo **Abdalwádovci** () bola arabsko-berberská dynastia, ktorá v období 1235 – 1554 vládla v severnej Afrike feudálnej monarchii s hlavným mestom Tilimsán (Tlemcen). Najväčšiu moc mala táto dynastia v 14. storočí, v druhej polovici 16. storočia bolo ich územie pripojené k Osmanskej ríši.

## Zdroje
*
Slovenské národné curlingové družstvo žien

**Slovenské národné curlingové družstvo žien** reprezentuje Slovensko v medzinárodných ženských curlingových súťažiach a podujatiach a priateľských zápasoch. Funguje pod záštitou Slovenského curlingového zväzu (SCZ). Jeho najvýraznejším úspechom je 16. miesto na ME 2011, čo bolo 6. miesto v B-divízii ME 2011. Momentálne (December 2011) mu patrí v medzinárodnom rebríčku WCF 23. miesto.

## Výsledky
### [[Majstrovstvá Európy v curlingu|Majstrovstvá Európy]]
* 19932004: nezúčastnilo sa
* 2005: 23. miesto
* 2006: 19. miesto
* 2007: 21. miesto
* 2008: 18. miesto
* 2009: 20. miesto
* 2010: nekvalifikovalo sa
* 2011: 16. miesto
* 2012:  

### [[Majstrovstvá Európy v curlingu|Majstrovstvá Európy C-divízie]]
slúži ako kvalifikácia pre rebríčkovo nižšie krajiny na samotné ME
* 2010: 3. miesto
* 2011: 2. miesto (kvalifikovalo sa)

## Zostava
Zostava družstva na ME 2011 v Moskve:
* Gabriela Kajanová 
* Martina Kajanová 
* Zuzana Axamitová
* Zuzana Malcevová

## Pozri aj
* Slovenské národné curlingové družstvo mužov
* Slovenský curlingový zväz

## Referencie

## Externé odkazy
* Oficiálna stránka SCZ

Kategória:Národné curlingové družstvá
Curling
Kategória:Curling na Slovensku
Európska cesta 53

**Európska cesta 53** (*E53*) je európska cesta vedúca z Plzne v Česku do Mníchova v Nemecku. Jej celková dĺžka je 285 km.

## Priebeh
* : Európska cesta E53 začína v západočeskej metropole Plzeň na križovatke s diaľnicou D5 a E50 a vedie južným smerom po ceste I/27 cez Klatovy a Železnú Rudu na hranicu s Nemeckom

* : z hranice pokračuje po B11 cez Zwiesel, Regen, Patersdorf do Deggendorfu (križuje E56), kde prechádza na diaľnicu A92 a vedie cez Dingolfing a Landshut do Mníchova (križuje E45 a E52), kde končí.

## Referencie

## Iné projekty

## Zdroj
* 

53
Kategória:Cestná infraštruktúra v Česku
Kategória:Cestná infraštruktúra v Nemecku
Európska cesta 67

**Európska cesta 67** (*E67*) je európska cesta vedúca z Helsínk vo Fínsku do Prahy v Česku. Jej celková dĺžka je  a býva označovaná aj ako **Via Baltica**.

## Priebeh
* : Európska cesta E67 začína v metropole Helsinki, kde križuje E12 a E75 a vedie južným smerom trajektovým úsekom cez Fínsky záliv do Tallinnu

* : z Tallinnu (križuje E20) pokračuje po ceste číslo 4 cez Pärnu, Iklu na lotyšskú hranicu

* : po A1 pokračuje pobrežím Baltského mora cez Rigu (križuje E22 a E77) a A7 cez Bausku do Litvy

* : z hraníc pokračuje po A10 cez Panevėžys (križuje E272), A8 cez Kaunas (križuje E85) a A5 do Poľska

* : na poľskom území vedie po štátnej ceste 8 cez Augustów, Bialystok, Varšavu (križuje E30 a E77), Piotrków Trybunalski (križuje E75), Vroclav (križuje E40 a E261) a Kłodzko na českú hranicu

* : po ceste I/33 prechádza cez Náchod, Hradec Králové (križuje E442) a ceste I/11 a D11 do Prahy, kde E67 končí

## Referencie

## Iné projekty

## Zdroj
* 

67
Kategória:Cestná infraštruktúra vo Fínsku
Kategória:Cestná infraštruktúra v Estónsku
Kategória:Cestná infraštruktúra v Lotyšsku
Kategória:Cestná infraštruktúra v Litve
Kategória:Cestná infraštruktúra v Poľsku
Kategória:Cestná infraštruktúra v Česku
Abd ar-Rahmán II.

**Abd ar-Rahmán II.** alebo **Abdarrahmán II.** (ďalšie prepisy mena pozri v článku Abd ar-Rahmán; ; * 788, Toledo – † 22. september 852, Córdoba) bol štvrtý emir Córdobského emirátu. Výrazne prispel k rozvoju jeho infraštruktúry. Bol veľkým podporovateľom kultúry a umenia.

## Zdroj
*

Kategória:Vládcovia Córdobského emirátu a kalifátu
Kategória:Umajjovci
Muscardinus

**Muscardinus** (po slovensky plch alebo **pĺšik**) je rod z čeľade plchovité.

## Systém
Muscardinus:
* †Muscardinus sansaniensis (=? Eomuscardinus sansaniensis)
* †Muscardinus pliocaenicus – vrátane Muscardinus austriacus
* †Muscardinus hispanicus – vrátane Muscardinus crusafonti
* †Muscardinus cyclopeus
* †Muscardinus dacicus
* †Muscardinus heintzi
* †Muscardinus helleri
* †Muscardinus thaleri
* †Muscardinus vallesiensis (=Eomuscardinus vallesiensis)
* †Muscardinus vireti – vrátane Muscardinus davidi
* pĺšik lieskový/plch lieskový – Muscardinus avellanarius

## Referencie

Kategória:Plchovité
Studené doliny

**Studené doliny** je národná prírodná rezervácia v správe štátnej ochrany prírody TANAP.

Νachádza sa v katastrálnom území mesta Vysoké Tatry a obce Tatranská Javorina v okrese Poprad v Prešovskom kraji. Rozprestiera sa na ploche 22,2241 km² a je tvorená Malou Studenou dolinou, Veľkou Studenou dolinou a Studenou dolinou. Vyhlásená bola v roku 1991 Slovenskou komisiou pre životné prostredie. Ochranné pásmo nebolo určené.

## Význam
Studené doliny sú významné vďaka svojej jedinečnej faune a flóre, ktoré sa tu vyskytujú. Nachádza sa tu 23 endemických, 10 subendemických a 36 kriticky ohrozených druhov rastlín.
Aj kvôli tomu tu platí V., najvyšší, stupeň ochrany. Z fauny sa tu nachádza kamzík vrchovský a svišť vrchovský.

## Referencie


## Pozri aj
*Studená dolina

## Iné projekty

## Externé odkazy
* 
* Chránené územia, Štátna ochrana prírody Slovenskej republiky
* Poloha na turistickej mape


Kategória:Národné prírodné rezervácie v Prešovskom kraji
Kategória:Chránené územia v okrese Poprad
Kategória:Vysoké Tatry (mesto)
Kategória:Tatranská Javorina
Kategória:Chránené územia Tatranského národného parku
Slovenské národné interkrosové družstvo mužov

**Slovenské národné interkrosové družstvo mužov** reprezentuje Slovensko v medzinárodných interkrosových súťažiach a podujatiach a priateľských zápasoch. Jeho najvýraznejším úspechom je 4. miesto na MS 2005 a 2006. Družstvo je z väčšej časti poskladané zo Slovenskej interkrosovej PORFIX ligy, v ktorej pôsobia nasledovné tímy:
* Klub Pampúch Prievidza
* Choré vrany Vrbové
* Sibírski tigri Prievidza
* IKP Býci Prievidza
* LC Hammers Prievidza

## Výsledky
### [[Majstrovstvá sveta v interkrose|Majstrovstvá sveta]]
* 1999: nezúčastnilo sa
* 2000: nezúčastnilo sa
* 2001: nezúčastnilo sa
* 2002: nezúčastnilo sa
* 2003: nezúčastnilo sa
* 2004: 7. miesto
* 2005: 4. miesto
* 2006: 4. miesto
* 2008: nezúčastnilo sa
* 2012:

## Pozri aj
* Interkros

## Referencie

## Externé odkazy
* Interkros na Slovensku 

Kategória:Národné interkrosové družstvá
Interkros
Kategória:Interkros na Slovensku
Holandská Wikipédia

**Holandská Wikipédia** (hol. *Nederlandstalige Wikipedia*) je holandská jazyková verzia Wikipédie. V októbri 2013 bola Holandská Wikipédia druhou najväčšou jazykovou verziou Wikipédie, s viac ako 1 700 000 článkami, v júli 2023 bola šiesta (2 127 000 článkov). Stala sa štvrtou verziou Wikipédie, ktorá dosiahla 1 milión článkov, po Anglickej, Nemeckej a Francúzskej verzii.

## História
Holandská Wikipédia začala dňa 19. júna 2001 a 100 000 článkov dosiahla dňa 14. októbra 2005. Dňa 1. marca 2006 predbehla Švédsku a Taliansku verziu a dostala sa na 6. miesto. 500 000. článok bol vytvorený dňa 30. novembra 2008. Miliónty článok bol vytvorený v decembri 2011.

## Rast počtu článkov

## Referencie

## Iné projekty

## Externé odkazy
* [//nl.wikipedia.org Holandská Wikipédia]
* [//nl.m.wikipedia.org Mobilná verzia holandskej Wikipédie]

## Zdroj

Kategória:Wikipédia podľa jazyka
Kategória:Holandčina
Kategória:Webové stránky
Leopold Šťastný

**Leopold Šťastný** prezývaný **Jim** (* 23. máj 1911, Rohožník – † 14. máj 1996, Toronto, Kanada ) bol slovenský futbalista a tréner.

## Kariéra
Za česko-slovenské národné futbalové mužstvo debutoval 13. októbra 1937 v zápase proti Lotyšsku, ktoré prehralo 0:4. Nastúpil na prvý polčas. Druhý zápas odohral proti Rakúsku. Česko-Slovensko vyhralo 2:1 a Šťastný už odohral celý zápas. 6. júna 1940 nastúpil v zostave Slovenska v reprezentačnom zápase proti Bulharsku v Sofii. 

V rokoch 1932 - 1939 bol hráčom 1. ČsŠK Bratislava, v rokoch 1939 - 1940 a 1942 - 1943 hráčom ŠK Bratislava. V máji 1940 síce dostal dočasnú úradnú výnimku, ale od augusta 1940 ho ako Žida postihol zákaz hrať v akomkoľvek futbalovom klube na Slovensku. Až do apríla 1942 pracoval ako úradník v Slovenskej poisťovni a neoficiálne trénoval dorast ŠK Bratislava. V apríli 1942 mu prezident SR Jozef Tiso udelil výnimku (aj zásluhou funkcionárov ŠK Bratislava) z povinnosti vysťahovania sa zo Slovenska podľa §255 vládneho nariadenia č. 198/1941 Sl. z. (výnimka platila aj pre rodičov Leopolda Šťastného) a dostal povolenie vykonávať činnosť v športovom klube. V roku 1942, po udelení výnimky, sa stal (neoficiálne) trénerom armádneho klubu OAP Bratislava a získal aj hodnosť poručíka. S mužstvom OAP získal v ročníku 1942/1943 titul majstra Slovenska. Paradoxne - hoci bol trénerom OAP Bratislava - nastúpil v niekoľkých ligových, resp. priateľských zápasoch za ŠK Bratislava, napr. 12. 7. 1942 v Baťovanoch a 9. 5. 1943 proti ŠK Ružomberok. V roku 1949 ako tréner Sokola NV Bratislava (dnešný ŠK Slovan Bratislava) priviedol ako prvý mimopražský tím k titulu majstra ČSR.
Známy bol aj tým, že hráčom vymýšľal prezývky, ktoré sú používané dodnes, známa je predovšetkým prezývka pre Jána Popluhára – *Bimbo*.  V apríli 1953 ho zatkla ŠtB a tri mesiace ho podrobovala výsluchom - 7. júla 1953 bol prepustený. Po prepustení opäť trénoval Slovan Bratislava. V roku 1965 odišiel legálne do Rakúska a každý rok si obnovoval povolenie na pobyt. Do roku 1968 bol trénerom FC Wacker Innsbruck. V rokoch 1968 - 1975 trénoval futbalovú reprezentáciu Rakúska. Koncom sedemdesiatych rokov sa presťahoval do Kanady. Od roku 2009 je vo viedenskej štvrti Donaustadt (22. okres) po ňom pomenovaná ulica ("Stastnyweg")

28. júna 1944 sa oženil so Zdenkou Štifterovou, 22. júna 1954 sa rozviedli. Mali dve deti - dcéru Helenu a syna Michala. Leopold Šťastný je pochovaný na cintoríne v Slávičom údolí v Bratislave. V roku 2018 vydal o Leopoldovi Šťastnom klub Slovan Bratislava v edícii *Belasé legendy* knihu.

## Referencie

Kategória:Slovenskí futbalisti
Kategória:Slovenskí futbaloví tréneri
Kategória:Hráči ŠK Slovan Bratislava
Kategória:Tréneri ŠK Slovan Bratislava
Kategória:Rakúski tréneri
Kategória:Osobnosti z Rohožníka (okres Malacky)
Európska cesta 462

**Európska cesta 462** (*E462*) je európska cesta vedúca z Brna v Česku do Krakova v Poľsku. Je dlhá približne 320 km.

## Priebeh
* : cesta začína južne od mesta Brno, na križovatke diaľnic D1 (E50) a D2 (E65) a po Slavkov u Brna vedie v peáži s E50. Pokračuje po trase diaľnice D46 cez Prostějov do Olomouca, odtiaľ po Lipník nad Bečvou v peáži s E442 po  diaľnici D35 a ďalej po diaľnici D1 a diaľnici D48/ceste I/48 cez Nový Jičín a Frýdek-Místek na hraničný prechod Český Těšín, kde v peáži s E75 pokračuje do Poľska

* : od hranice vedie po rýchlostnej ceste S52 do Bielsko-Białej, odtiaľ po S1 cez Tychy a Mysłowice (peáž s E40 po diaľnici A4) do Krakova, kde končí na križovatke s E77.

## Referencie

## Iné projekty

## Zdroj
* 

462
Kategória:Cestná infraštruktúra v Česku
Kategória:Cestná infraštruktúra v Poľsku
Beta-skladaný list

**Beta-skladaný list**, **β-skladaný list** alebo niekedy len **skladaný list** ( ) je typ priestorového usporiadania bielkovín. Spolu s alfa-helixom predstavuje asi najznámejšie pravidelné usporiadanie v tzv. sekundárnej štruktúre bielkovín.

## Štruktúra
Beta-skladaný list je tzv. plne extendovaný typ štruktúry, to znamená, že na rozdiel od napr. alfa-helixu nie je príliš kompaktný, ale do všetkých strán pretiahnutý. Skladá sa z niekoľkých aminokyselinových reťazcov (peptidov), ktoré sú usporiadané vzájomne rovnobežne a dochádza medzi nimi k vzniku vodíkových väzieb (konkrétne medzi vodíkom amidovej skupiny a kyslíkom karbonylovej skupiny susedných reťazcov). Tým sa táto štruktúra stáva stabilnejšia.

Susedné reťazce aminokyselín môžu byť paralelné (teda „smerovať“ rovnakým smerom) alebo antiparalelné (keď smerujú navzájom opačným smerom). Od tohto usporiadania sa odvíja presná štruktúra skladaného listu, záleží teda, či je paralelná alebo antiparalelná. 

Z beta skladaných listov sa takmer výhradne skladá molekula fibroínu, teda základnej zložky hodvábu.

## Referencie


## Zdroj

Kategória:Štruktúra proteínov
Európska cesta 551

**Európska cesta 551** (*E551*) je európska cesta v Česku, vedúca z Českých Budějovíc do Humpolca. Je dlhá približne 109 km.

## Priebeh
* : cesta začína v Českých Budějoviciach, na križovatke s E49 a E55 a vedie po ceste I/34 cez Třeboň, Jindřichův Hradec a Pelhřimov do Humpolca, kde končí na križovatke s diaľnicou D1 a E50 a E65.

## Referencie

## Iné projekty

## Zdroj
* 

551
Kategória:Cestná infraštruktúra v Česku
Litovská Wikipédia

**Litovská Wikipédia** (lit. *Lietuviškoji Vikipedija*) je jazyková verzia Wikipédie v litovčine. Je najväčšou voľnou litovskou internetovou encyklopédiou. Litovská Wikipédia začala činnosť v roku 2003, avšak význačné množstvo článkov získala v roku 2004. Dňa 14. decembra 2005 dosiahla 10 000 článkov a 26. februára 2006 dosiahla 40 000 článkov. Hranicu 50 000 článkov dosiahla dňa 1. augusta 2007 a ďalšiu hranicu, 100 000 článkov dosiahla 18. januára 2010. V decembri 2011 mala okolo 144 000 a v novembri 2016 už cca 180 000 článkov.

## Iné projekty

## Externé odkazy
* [//lt.wikipedia.org Litovská Wikipédia]
* [//lt.m.wikipedia.org mobilná verzia Litovskej Wikipédie] (nepodporovaná úplne)

## Zdroj

Kategória:Wikipédia podľa jazyka
Kategória:Litovčina
Kategória:Webové stránky
Beta-oxidácia

náhľad|Prvé dva kroky β-oxidácie (po nemecky)
**Beta-oxidácia** je proces, pri ktorom dochádza k postupnej oxidácii mastných kyselín (reťazec dlhší ako 8 uhlíkov) až na acetyl-CoA, ktorý ďalej postupuje do citrátového cyklu. Je zdrojom energie (u cicavcov predovšetkým pre srdce a pečeň). Jej opakom je syntéza mastných kyselín, ktorá sa používa k ukladaniu energie (zlučovanie molekúl acetyl-CoA až k vzniku lipidov ako úschovne energie).

## Priebeh
# Mastná kyselina sa zmení acyl-CoA syntázou na zlúčeninu acyl-CoA (substitúcia hydroxylovej skupiny za ~S-CoA). Táto zlúčenina bude prechádzať procesom beta-oxidácie.
# Zvyšok CoA sa vymení za karnitínový zvyšok, prejde mitochondriálnou membránou, vráti sa zvyšok CoA.
# zaháji sa vlastné odbúravanie – dehydrogenácia zlúčeniny v polohe β – medzi druhým a tretím uhlíkom vznikne dvojná väzba, pričom dôjde k hydrogenácii (redukcii) molekuly FAD na FADH2. Vzniká (hexa-2-enoylCoA).
# Nasleduje adícia vody na novo vzniknutú dvojnú väzbu. Vzniká (3-hydroxyhexanoyl-CoA).
# Dehydrogenácia novo naviazanej hydroxylovej skupiny (redukcia molekuly NAD<sup>+</sup> na NADH).
# Za účasti koenzýmu A sa od zlúčeniny odštiepi acetyl-CoA a novo vzniknutá oxozlúčenina acyl-CoA (s o dva uhlíky kratším zvyškom) postupuje späť do bodu 3 (dokiaľ sa všetky mastné kyseliny takto nerozštiepia).

## Pozri aj

* Omega-oxidácia – alternatívna dráha
* Citrátový cyklus – spracovanie tu vyrobeného acetyl-CoA
* Dýchací reťazec – spätná oxidácia tu zredukovaných NADH a FADH2
* Glykolýza – proces metabolizujúci sacharidy

## Literatúra
* *Pathobiochemie*, P. Karlson, W. Gerok, W. Gross, Academia, 1987

## Zdroj

Kategória:Metabolické dráhy
Maďarská Wikipédia

**Maďarská Wikipédia** () je jazyková verzia Wikipédie v maďarčine. Svoju aktivitu začala 8. júla 2003 a hranicu 200 000 článkov dosiahla v septembri 2011.

## História
Prvá Wikipédia súvisiaca s maďarčinou bola vytvorená dňa 5. septembra 2001 Larrym Sangerom. Sanger vytvoril adresu . V tom čase Wikipédia ešte stále fungovala na softvéri UseModWiki. Dlhší čas mala málo obsahu v maďarčine a tiež mala problémy s vandalizmom.

Dňa 31. októbra 2010 obsahovala maďarská Wikipédia 179 894 článkov s 8 992 153 úpravami, mala 38 administrátorov a 153 779 registrovaných používateľov.

V júli 2023 mala takmer 528 tisíc článkov, 537 000 používateľov a 25 administrátorov.

## Referencie

## Iné projekty

## Externé odkazy
* [//hu.wikipedia.org Maďarská Wikipédia]
* [//hu.m.wikipedia.org/ Mobilná verzia Maďarskej Wikipédie]

## Zdroj

Kategória:Wikipédia podľa jazyka
Kategória:Maďarčina
Kategória:Webové stránky
Dánska Wikipédia

**Dánska Wikipédia** je jazyková verzia Wikipédie v dánčine. Bola založená dňa 1. februára 2002. V júni 2015 obsahovala viac ako 200&nbsp;000 článkov, mala 29 správcov, skoro 250&nbsp;000 registrovaných používateľov, z ktorých bolo skoro 1000 aktívnych. Podľa počtu článkov je na 39. mieste.

Pretože je dánčina vzájomne zrozumiteľná so švédčinou a nórčinou, správcovia príslušných Wikipédií spolu spolupracujú cez sekciu *Skanwiki* na Wikimedia Meta-Wiki.

## Externé odkazy
* [//da.wikipedia.org Dánska Wikipédia]
* [//da.m.wikipedia.org/ Mobilná verzia Dánskej Wikipédie]

## Referencie

## Iné projekty

## Zdroj

Kategória:Wikipédia podľa jazyka
Kategória:Dánčina
Kategória:Webové stránky
Európska cesta 461

**Európska cesta 461** (*E461*) je európska cesta vedúca zo Svitáv v Česku do Viedne v Rakúsku. Je dlhá približne 210 km.

## Priebeh
* : cesta začína severne od mesta Svitavy, na križovatke s E442 (I/35) a vedie po trase I/43 cez Svitavy, Brno (križuje E50 a E65) a I/52 cez Mikulov na rakúsku hranicu.

* : z hraníc vedie po ceste číslo 7 cez Poysdorf a diaľnicu A5 do Viedne (križuje E49, E58 a E59), kde E461 končí.

## Referencie

## Iné projekty

## Zdroj
* 

461
Kategória:Cestná infraštruktúra v Česku
Kategória:Cestná infraštruktúra v Rakúsku
Betakarotén

**Betakarotén** alebo **β-karotén** alebo **[[provitamín]] A** je významný karotenoid (teda izoprenoid), ktorý v mnohých organizmoch slúži buď ako žltočervené farbivo, alebo v živočíchoch ako prekurzor vitamínu A.  Z jednej molekuly betakaroténu vznikajú dve molekuly vitamínu A.

## Zdravie
Betakarotén v ľudskom tele funguje ako antioxidant. Pri jeho nedostatku sa zvyšuje riziko rakoviny a klesá celková obranyschopnosť organizmu. Ak nie je telu dodávaný ani vitamín A, nie je z čoho tento vitamín vyrábať, a to so sebou nesie významné zdravotné riziká. Pri predávkovaní betakaroténom (na rozdiel od vitamínu A) nehrozia žiadne vážnejšie zdravotné problémy.

Vedľa prírodného betakaroténu, obsiahnutého prevažne v zelenine, sa vyrába syntetický betakarotén, ktorý sa používa do komerčných potravinových doplnkov a kozmetických výrobkov. Syntetický betakarotén má inú štruktúru molekuly (*all trans*-konjugovaný systém dvojných väzieb) než prírodný. Preukázalo sa, že syntetický betakarotén pôsobí inak na ľudský organizmus než prírodný, a to skôr negatívne. V jednej rozsiahlej štúdii o vplyve betakaroténu na incidenciu nádorov u fajčiarov syntetický betakarotén výskyt nádorov pľúc zvyšoval, zatiaľ čo veľa štúdií sledujúcich vplyv prírodného betakaroténu na incidenciu nádorov rôznych orgánov preukazovalo zníženie incidencie nádorov. Podľa Svetovej zdravotníckej organizácie (WHO) syntetický betakarotén patrí tiež k látkam, ktoré zvyšujú riziko srdcovo-cievnych ochorení.

## Referencie

## Zdroj

02
Kategória:Karotény
Kategória:Uhľovodíky
160 a i
Alfa-proteobaktérie

**Alfa-proteobaktérie** (lat. *Alphaproteobacteria*) sú trieda gramnegatívnych baktérií z taxónu proteobaktérie (Proteobacteria). Zahŕňa fototrofné aj heterotrofné druhy. Veľa alfa-proteobaktérií žije v symbióze, napríklad *[[Rhizobium]]*, naopak veľa druhov sú patogény rastlín (*[[Agrobacterium]]*) a človeka (*[[Rickettsia]]*). Podľa endosymbiotickej teórie pochádza mitochondria eukaryotických organizmov práve z endosymbiotických baktérií príbuzných dnešným alfa-proteobaktériám.

Alfa-proteobaktérie zahŕňajú tieto rady (stav okolo roku 2011):

* Caulobacterales Henrici & Johnson 1935
* Kordiimonadales Kwon et al. 2005
* Parvularculales
* Rhizobiales Kuykendall 2006
* Rhodobacterales Garrity et al. 2006
* Rhodospirillales Pfennig & Trüper 1971
* rickettsie (Rickettsiales) Gieszczykiewicz 1939
* Sneathiellales Kurahashi et al. 2008
* Sphingomonadales Yabuuchi & Kosako 2006

## Referencie

Kategória:Alphaproteobacteria
Oibalos

**Oibalos** môže byť:
* v gréckej mytológii spartský kráľ, pozri Oibalos (kráľ Sparty)
* v gréckej mytológii legendárna postava prvej messénskej vojny, pozri Oibalos (mytológia)
Francúzska Wikipédia

**Francúzska Wikipédia** (fran. *Wikipédia francophone*, *Wikipédia en français*) je jazyková verzia Wikipédie vo francúzštine. Vznikla v marci 2001 a v februári 2015 mala okolo 1 590 000 článkov, čím je po Anglickej, Nemeckej a Cebuánskej verzii celkovo štvrtou najväčšou Wikipédiou. Je zároveň treťou Wikipédiou, ktorá dosiahla 1 milión článkov.

8. júla 2018 dosiahla 2 milióny článkov. Jej 2. miliónty článok bol Xcacau Corona.

V súčasnosti (január 2024) má niečo cez 2 585 tisíc článkov a 148 správcov.

## Nárast počtu článkov
* 7. február 2003: 5000 článkov
* 15. máj 2003: 15 000 článkov
* 29. august 2004: 50 000 článkov
* 21. apríl 2005: 100 000 článkov
* 4. december 2005: 200 000 článkov
* 28. máj 2007: 500 000 článkov
* 14. január 2009: 750 000 článkov
* 21. september 2010: 1 000 000 článkov
* 13. september 2011: 1 150 000 článkov
* 13. február 2015: 1 590 000 článkov

## Referencie

## Iné projekty

## Externé odkazy
* [//fr.wikipedia.org Francúzska Wikipédia]
* [//m.fr.wikipedia.org Mobilná verzia Francúzskej Wikipédie]

## Zdroj

Kategória:Wikipédia podľa jazyka
Kategória:Francúzština
Kategória:Webové stránky
Keč

**Keč** je typ plachetnice.

Keč bol menšou dvojsťažňovou plachetnicou, ktorá podobne ako luger vznikla pôvodne na atlantickom pobreží Anglicka a Francúzka a mala vynikajúce navigačné vlastnosti. Názov keč, tak ako briga, mal v 18. storočí dvojaký význam: označoval skupinu lodí s kečovým oplachtením a predstavoval hlavný typ lode tejto skupiny.

Charakteristickým znakom keča 18. storočia ako typu lode bolo, že ako prvý nemal nosový, ale hlavný sťažeň. Tým sa keč líšil od brigy, ktorá mala tiež dva sťažne, lenže hlavný ako druhý. Briga mala preto vratiplachtu len na druhom sťažni, zatiaľ čo keč na oboch. Zadný sťažeň keča bol značne menší ako prvý, u brigy bol zadný sťažeň – keďže to bol hlavný – o niečo vyšší než nosový.

Kategória:Plachetnice
Švédska Wikipédia

**Švédska Wikipédia** () je jazyková verzia Wikipédie vo švédčine. Je treťou verziou Wikipédie, ktorá začala v máji 2001 spolu s Nemeckou Wikipédiou, po Anglickej Wikipédii a Katalánskej Wikipédii. Je štvrtou najväčšou Wikipédiou podľa počtu článkov, ktorých dňa v júli 2023 mala viac ako 2 560 000. V auguste 2011 bolo registrovaných viac ako 421 000 užívateľov, z ktorých bolo viac ako 3290 aktívnych, v júli 2023 mala viac 873 tisíc užívateľov (1898 aktívnych).

## Externé odkazy
* [//sv.wikipedia.org Švédska Wikipédia]
* [//sv.m.wikipedia.org Mobilná verzia Švédskej Wikipédie]

## Iné projekty

## Zdroj

Kategória:Wikipédia podľa jazyka
Kategória:Švédčina
Kategória:Webové stránky
Hnedáčik osikový

**Hnedáčik osikový** (*Euphydryas maturna*) je druh motýľa z čeľade babôčkovité.

Žije na území Európy a Ruska. Na území Slovenska sa vyskytuje lokálne. Obýva presvetlené listnaté lesy a preferuje viaceré stromy (často jasene). Húsenice si na konári spriadajú hniezdo. Húsenice sa vyvíjajú jeden rok.

Rozpätie jeho krídel je približne 2 cm. Má pestré sfarbenie kombinácie tmavohnedej, svetlo žltej a odtieňov červenej farby. Samec aj samica sa od seba veľmi nelíšia.

## Referencie

## Zdroj
*World Conservation Monitoring Centre 1996. *[http://www.iucnredlist.org/apps/redlist/details/10713/0 Euphydryas maturna]*. In: IUCN 2011. IUCN Red List of Threatened Species. Version 2011.2. . Prístup 29. december 2011.

Kategória:Babôčkovité
Kategória:Živočíchy európskeho významu
Kategória:Zákonom chránené živočíchy na Slovensku
Antonis Samarakis

**Antonis Samarakis**, (; * 16. august 1919, Atény  † 8. august 2003, Pylos) bol grécky spisovateľ.

## Život
Antonis Samarakis vyštudoval Právnickú fakultu Aténskej univerzity. Počas nacistickej okupácie bol zapojený do gréckeho odporu. V roku 1944 bol nacistami zatknutý a odsúdený k smrti, podarilo sa mu ale uniknúť. V rokoch 1945 – 1963 pracoval na Ministerstve práce a potom sa plne venoval literatúre. Podieľal sa rovnako na odpore proti vojenskej diktatúre v rokoch 1967 až 1974. Potom pôsobil ako expert Medzinárodnej organizácie práce v mnohých krajinách po celom svete, a v roku 1989 začal spolupracovať s Detským fondom Organizácie spojených národov (UNICEF) ako veľvyslanec dobrej vôle. Zomrel roku 2003 na infarkt. Podľa jeho priania bolo jeho telo darované Aténskej univerzite pre lekárske výskumy.

Vo svojich dielach sa Samarakis sústreďuje hlavne na sociálne problémy, vyjadruje obavy o budúcnosť modernej spoločnosti a s vášnivým sarkazmom tepe jej protiklady a krivdy. Je jedným z najprekladanejších gréckych autorov, jeho kniha *To lathos* (Το λάθος, po česky ako Omyl) z roku 1965 bola preložená do 30 jazykov.

## Dielo
* *Zitite elpis* (Ζητείται ελπίς) (1954, Hľadá sa nádej), zbierka poviedok odrážajúca svet tesne po skončení druhej svetovej vojny.
* *Sima kindynou* (Σήμα Κινδύνου) (1959, Poplašný signál), román zaoberajúci sa tým, ako každodenný strach z vojny a hladu podkopáva ľudskú morálku.
* *Arnume* (Αρνούμαι) (1961, Odmietam), zbierka poviedok,
* *To lathos* (Το λάθος) (1965, Omyl), román vyjadrujúci metódou detektívnej prózy ovzdušie policajného štátu, založeného na podozrievaní, neistote a násilí.
* *To diavatirio* (Το διαβατήριο) (1973, Cestovný pas), zbierka poviedok,
* *I Kondra* (Η κόντρα) (1992), zbierka poviedok,
* *1919-, Autoviografía* (1919-, Αυτοβιογραφία) 1996, autobiografia,
* *En onomati* (Εν ονόματι) (1998, V mene), román zaoberajúci sa povahou modernej demokracie.

## Filmové adaptácie
* *La faille* (1975, Rozsudok), francúzsky film podľa románu *To lathos*, réžia Peter Fleischmann

## České vydania
* *Omyl*, Odeon, Praha 1981, preložil Lefteris Boubaris.

## Literatúra
* 

## Zdroj

Kategória:Grécki spisovatelia
Kategória:Narodenia v 1919
Kategória:Úmrtia v 2003
Turkméni

**Turkméni** (zastarano: *Turkmeni, Turkemani, Turkomani, Turkmani, Truchmeni, Turchmani*; po turkménsky *Türkmen* resp. *Түркмен*, plurál *Türkmenler* resp. *Түркменлер*) sú turkický národ žijúci primárne v Turkménsku, Afganistane a v severovýchodnom Iráne. Hovoria v zásade po turkménsky, ale irackí Turkméni v Iraku a jörückí Turkméni v Turecku a na Balkáne hovoria po turecky. Na celom svete ich žije odhadom 6,84&nbsp;milióna, z toho najväčšia časť žije v Turkménsku (3&nbsp;631&nbsp;000).
Prevládajúcim náboženstvom je sunnitský islam. 

## Referencie


## Zdroj
* 

Kategória:Turkické národy
Kategória:Etniká, národy a národnosti
Hrebenačka Balonova

**Hrebenačka Balonova** alebo **hrebenačka vysoká** (*Gymnocephalus baloni*) je sladkovodná ryba z čeľade ostriežovité.

Vyskytuje sa v  Strednej Európe a na Balkáne (Rakúsko, Bosna a Hercegovina, Bulharsko, Chorvátsko, Nemecko, Maďarsko, Moldavsko, Rumunsko, Srbsko, Slovensko, Slovinsko a Ukrajina). Ide o endemit, ktorý žije v miernych a bahnitých/piesčitých vodách povodia Dunaja a Dnepru. Objavili ho česko-slovenskí vedci v roku 1974. O spôsobe jej života nie je veľa informácii.

Podľa Medzinárodnej únie na ochranu prírody a prírodných zdrojov hrebenačka balonova patrí medzi najmenej ohrozené druhy, trend celkovej populácie nie je známy.

Je to nočný a bentický druh. Dorastá do dĺžky 15 cm. Má zavalité telo, tupé ústa a výrazné ostne (14 až 16) na dvojdielnej chrbtovej plutve. Podobá sa na hrebenačku fŕkanú (*G. cernuus*).

## Referencie

## Iné projekty

## Zdroj
* 
*Freyhof, J. 2008. *[http://www.iucnredlist.org/apps/redlist/details/9567/0 Gymnocephalus baloni]*. In: IUCN 2011. IUCN Red List of Threatened Species. Version 2011.2. . Prístup 29. december 2011.
* 

Kategória:Ostriežovité
Kategória:Najmenej ohrozené druhy
Kategória:Živočíchy európskeho významu
Kategória:Mihule a ryby na Slovensku
Kategória:Zákonom chránené živočíchy na Slovensku
Kategória:Eponymné živočíšne taxóny
Bateia

**Bateia** alebo **Batieia** (starogr. *Bateia, Batieia*, ) môže byť:
* v gréckej mytológii dcéra prvého trójskeho kráľa Teukra, pozri Bateia (Trója)
* v gréckej mytológii najáda, manželka spartského kráľa Oibala, pozri Bateia (najáda)
Abd ar-Razzák as Samarkandí

**Abd ar-Razzák as Samarkandí** alebo **Abd-ur-razzák** (* 1413, Herát – 1482, Herát) bol perzský historik, cestovateľ a diplomat, ktorý väčšinu svojho života prežil v Samarkande. Pôsobil ako diplomat v Indii a od roku 1463 bol  šejkom v Heráte. Zapísal dejiny Mongolov z čias chána Timúra (14.storočie, z jeho pohľadu súčasnosť).

## Literatúra
*E. Quatremere: "*Notices de l´ouvrage persan Matla´us-sa´dayn*", Paříž 1843

## Externé odkazy
* Architektura Vijayanagarské říše

## Zdroj
* 

Kategória:Narodenia v 1413
Kategória:Úmrtia v 1482
Kategória:Perzskí historici
Kategória:Perzskí diplomati
Kategória:Perzskí cestovatelia
Ikarios

**Ikarios** alebo **Íkarios** (*Ikarios*) môže byť:
*v gréckej mytológii:
**syn spartského kráľa Periéra (alebo Oibala), pozri Ikarios (Sparta)
**zakladateľ vinárstva, pozri Ikarios (Atény)
*víťaz behu na jedno stadion na olympijských hrách v roku 688 pred Kr., pozri Ikarios z Hyperésie
Saláh Abd as-Sabbúr

**Saláh Abd as-Sabbúr** alebo **Saláh Abdassabúr** (; * 3. máj 1931, Zagazig, Egypt† 14. august 1981, Káhira, Egypt) bol egyptský básnik, dramatik, literárny kritik a prekladateľ, predstaviteľ arabského (literárneho) modernizmu a hnutia voľného verša v arabskej poézii.

## Tvorba
Venoval sa predovšetkým poézii. Bol jedným z tvorcov arabskej veršovanej drámy, novej školy v arabskej literatúre. Jeho poézia predstavovala úplne nový prvok vo vývoji egyptskej a arabskej poézie a mala výrazný vplyv na poetickú tvorbu v tejto kultúrnej oblasti.

Literárne debutoval básnickou zbierkou *an-Nás fí biládí* („Ľudia v mojej krajine“, 1956), ktorá sa vyznačuje svojráznym pohľadom na egyptskú spoločnosť prelomových rokov po egyptskej revolúcii roku 1952. Vydal viacero básnických zbierok a veršovaných drám, z ktorých najznámejšia je *Ma’sát al-Halládž* („Martýrium al-Halládž“ resp. „Haládžova tragédia“, 1965) o arabskom mystikovi 9. storočia umučenom v Bagdade.

Venoval sa tiež prekladom diel Henrika Ibsen, Davida Herberta Lawrenca a i.

## Vybraná personálna bibliografia
### Básnické zbierky

Vybrané básne Saláha Abd as-Sabbúra boli publikované v českom preklade Karla Petráčka v zbierke *Zelená lampa poezie* (1974).
### Drámy

## Referencie

## Externé odkazy
* 
* . Platený prístup k celému textu hesla.
* 

Kategória:Osobnosti zo Zagazigu
Kategória:Egyptskí básnici
Kategória:Egyptskí dramatici
Kategória:Egyptskí literárni kritici
Kategória:Egyptskí prekladatelia
Aiolos

**Aiolos** (iné názvy: **Aeolus**, nesprávne(?) **Aiólos**, zriedkavo **Eol**; starogr. Αἴολος – Aiolos, lat. Aeolus) môže byť:
* v gréckej mytológii syn praotca Grékov Helléna a nymfy Orséis, pozri Aiolos (syn Helléna)
* v gréckej mytológii vládca vetrov, pozri Aiolos (vládca vetrov)
* v gréckej mytológii vnuk vládcu vetrov, pozri Aiolos (syn Poseidóna)
* v kozmonautike európska meteorologická družica, pozri ADM-Aeolus
Port Elizabeth

**Port Elizabeth** je jedným z najväčších miest v Južnej Afrike, ktoré sa nachádza v provincii Eastern Cape, 770 km východne od Kapského Mesta. Mesto leží 16 km pozdĺž Algo Bay a je jedným z hlavných prístavov Južnej Afriky.

Názov mesta je často skracovaný na *PE*. Je tiež prezývané „Priateľské mesto“ alebo „Windy City“.  Je tiež označované ako hlavné mesto vodných športov.

Port Elizabeth ako mesto bolo založené roku 1820 na domoch britských osadníkov na zaistenie hraničnej oblasti medzi provinciou Cape a Xhosa. Teraz je súčasťou Nelson Mandela Bay Metropolitan Municipality, ktoré obýva viac ako 1,3 milióna ľudí.

Od februára 2021 juhoafrická vláda formálne pomenovala Gqeberha, čo je názov pre Xhosa pre mesto Walmer, aby označila mesto Port Elizabeth.

Kategória:Mestá v Južnej Afrike
Kategória:Prístavné mestá v Južnej Afrike
Quaesitosaurus

**Quaesitosaurus** („neobyčajný jašter“) je vyhynutý rod sauropóda zo skupiny Titanosauria, objaveného ruskými paleontológmi v Mongolsku v roku 1983. Tento dinosaurus dorastal do dĺžky asi 12 m, možno však až 23 m. Žil v období vrchnej kriedy (asi pred 85 až 70 miliónmi rokov). Jediný druh je **Quaesitosaurus orientalis**.

Materiál tohto druhu pozostáva výhradne z nekompletnej lebky, objavenej v súvrství Barun Goyot, neďaleko Shar Tsavo v mongolskej púšti Gobi. Lebka je nízka, dlhá a zuby kolíkovité. Je pravdepodobné, že tvar tela bol blízky zástupcom diplodokidov, ako bol Diplodocus. Blízkym príbuzným Quaesitosaura mohol byť aj iný mongolský sauropód, Nemegtosaurus, niekedy dokonca považovaný len za inú varietu rovnakého druhu.

## Referencie
* 

Kategória:Titanosauria
Kategória:Kriedové dinosaury
Kategória:Dinosaury z Ázie
Qingxiusaurus

**Qingxiusaurus** je vyhynutý rod sauropóda, žijúceho v období vrchnej kriedy na území dnešnej Číny. Opísaný bol v roku 2008 čínskymi paleontológmi podľa niekoľkých stavcov, kostí hrudníka a predných končatín. Qingxiusaurus bol rovnako ako iné titanosaury masívne stavaný štvornohý bylinožravec. Dorastal do dĺžky asi 15 m a vážil približne 20 t. Typový a zároveň jediný druh je **Qingxiusaurus youjiangensis.**

## Referencie

Kategória:Titanosauria
Kategória:Kriedové dinosaury
Kategória:Dinosaury z Ázie
Orozomukoid

**Orozomukoid** alebo **α<sub>1</sub>-kyslý glykoproteín** (**AGP**), je glykoproteín z krvnej plazmy. V prípade ľudského AGP ide o jednu z najintenzívnejšie študovaných bielkovín krvného séra. Aj keď dosiaľ nebola štruktúra ani fyziologická úloha tejto bielkoviny celkom objasnená, je zrejmé, že ide o proteín akútnej fázy, ktorého koncentrácia vzrastá pri patologických stavoch, preto je využívaný v lekárskych testoch ako indikátor potenciálnych patologických stavov.

## Štruktúra
Molekulu ľudského AGP tvorí jeden reťazec 183 aminokyselín, kódovaný dvoma génmi ORM1 a ORM2 s neobvykle vysokým počtom možných substitúcií, na 22 pozíciách. Napriek tomu existujú len tri genetické varianty tejto bielkoviny (značené ako A, F1 a S). Medzi cysteínmi 5–147 a 72–164 sa vytvárajú dva disulfidické mostíky.

Z celkovej relatívnej molekulovej hmotnosti AGP, 41 kDa, pripadá približne 42 % na cukornú zložku tvorenú rozvetvenými glykánmi (druhý najväčší známy obsah cukornej zložky u proteínov), ktoré sú k hlavnému reťazcu viazané na piatich miestach N-glykozidickými väzbami (Asn reziduuá 15, 38, 54, 75 a 85). Tieto glykány sú di- až pentaantenárne, pričom aj výskyt rôznych typov je podmienený geneticky a súvisí s ich pozíciou na peptidovom reťazci, prípadne kolíše pri rôznych patologických stavoch. Cukorná zložka má významný vplyv na výbornú rozpustnosť AGP a prispieva tiež k mimoriadnej tepelnej stabilite tejto bielkoviny.

## Fyziologická funkcia
Fyziologická úloha tejto bielkoviny zatiaľ nie je celkom jasná. V krvnej plazme sa bežne vyskytuje v koncentrácii 0,6 až 1,2 mg/ml. Je známe, že hladina AGP v krvi rastie pri zápalových procesoch, zhubných nádorových ochoreniach, niektorých infekciách, a tiež väčších chirurgických výkonoch,tiež rastie aj vpočas tehotenstva. Súčasne bola preukázaná schopnosť AGP viazať in vitro rôzne ligandy, ktorých spektrum je veľmi široké – siahajúce od malých anorganických iónov po steroidné hormóny a rôzne lieky, a to ako bazické tak neutrálne aj kyslé. Zdá sa teda že AGP by mohol byť primárne transportérom.

## Referencie

## Literatúra
* Schmid K., L. H. Chen, J. C. Occhino, E. A. Foster, K. Sperando: *Biochemistry 15* (1976) 2245 – 2255.
* Schwick H. G., K. Heide, H. Haupt: *In The Glycoconjugates,* Vol. 1; pp 268 – 269 Academic Press: New York (1977).
* Kopecký V., Jr., R. Ettrich, K. Hofbauerová, V. Baumruk: *Biochem. Biophys. Res. Commun. 300* (2003) 41 – 46.

## Zdroj

Kategória:Glykoproteíny
Kategória:Plazmatické proteíny